השבוע אישרה הממשלה את תכנית "רשת ביטחון כלכלית 2020-2021" – חבילת צעדי סיוע למשך שנה לשכירים, עצמאיים ועסקים בתקופת הקורונה.
חלק מהמענקים לעצמאיים ישולמו מחר (15.7).
התכנית הינה הרחבה של תכנית הסיוע הכלכלי לנפגעי משבר הקורונה שכבר אושרה בעבר.
התאמת מנגנון החל"ת – קיצור הזמן המינימלי המזכה בדמי אבטלה ל-14 יום בלבד. (המהלך דורש חקיקה בכנסת).
מענק הסתגלות – תשלום מענקי ההסתגלות בגובה של עד 4,000 שקל לחודש לבני 67 ומעלה עד חודש דצמבר 2020. המהלך דורש תיקון חקיקה בכנסת.
הכשרת עובדים והשמתם – הגדלת היקף ההכשרות המקצועיות. שילוב מעסיקים בתהליך ההכשרה.
מענק סיוע מיידי לעצמאים ובעלי עסקים עבור החודשים מאי –יוני 2020 – עצמאי או שכיר בעל שליטה שקיבל מענק סיוע קודם יהיה זכאי למענק סיוע מיידי בסכום של עד 7,500 שקל. המענק המיידי צפוי להינתן למעל 380 אלף עצמאים ובעלי עסקים על ידי רשות המסים ישירות לחשבון הבנק ללא צורך בכל פעולה מצד העצמאי או בעל העסק.
מענק סיוע סוציאלי לעצמאיים ובעלי עסקים – עצמאיים ובעלי עסקים בעלי הכנסה שנתית חייבת של עד 640 אלף שקל בשנה שחוו ירידה במחזור של לפחות 40%, יקבלו אחת לחודשיים עד לחודש יוני 2021 מענק בגובה 70% מההכנסה החייבת ועד ל-15,000 שקל. המהלך דורש חקיקה בכנסת.
עסק בעל מחזור שנתי בין 300 אלף שקל- 100 מיליון שקל– מענק החזר הוצאות קבועות עד 500 אלף שקל (עד ל-15% מהמחזור השנתי).
מענק ארנונה – לעסקים בעלי מחזור שנתי של עד 100 מיליון שקל שחוו ירידה של לפחות 60% במחזור המכירות החזר בעבור הוצאות הארנונה לבית העסק עד לסוף יוני 2021.
הגדלת הלוואות מסובסדות בערבות מדינה ובתנאים משופרים- הגדלת הלוואות מסובסדות בערבות מדינה ובתנאים משופרים- הרחבת הלוואות מסובסדות בערבות המדינה לעסקים קטנים, בינוניים גדולים בכ-28 מיליארד שקל והעמדתה על סך של 50 מיליארד שקל. הגדלת היקף ההלוואות לעד 24% ממחזור העסק, הכנסת שחקנים נוספים ואפשרות ללקיחת הלוואה משני גופים שונים וטיפול בחסמים למיצוי המסגרת. מדובר בהרחבה משמעותית של התכנית שתאפשר לעסקים רבים לקבל אשראי בתנאים אטרקטיביים. הרחבת הקרן דורשת את אישור ועדת הכספים.
רישוי עסקים – הארכת תוקף רישיון העסק עד לסוף חודש יוני 2021. השינוי דורש הליך חקיקה.
פטור ממס על משיכת כספים מקרן השתלמות- משיכה בפטור ממס לקרנות השתלמות לא נזילות (6 שנים ופחות), עד ל-10,500 שקל בחודש (השכר הממוצע), כהוראת שעה למשך 6 חודשים. המהלך דורש תיקון חקיקה.
הרחבת היתר משיכה מפיקדון חיילים משוחררים- משיכת עד מחצית מיתרת הפיקדון לכל מטרה, למשוחררים בחמש השנים האחרונות. המהלך דורש תיקון חקיקה.
תכנית האצה – תיקבע בהמשך, בין השאר לפי יעילות הפרויקט, יכולת ביצוע והשפעה על תעסוקה, כאשר אופן המימוש יסוכם בהמשך.
הוארך מעצר בעלי רשת מוסדות החינוך "טומשין" ושל המפקח הארצי במקצועות התחבורה במשרד העבודה.